12 Δεκεμβρίου 2016

**ΔΕΛΤΙΟ ΤΥΠΟΥ**

**«Διακήρυξη του Παρισιού για το Open Government Partnership (OGP)» - δέσμευση για Δημιουργία Πολιτικής Ανοιχτού Κώδικα**

Ολοκληρώθηκε στις 9 Δεκεμβρίου, η [τέταρτη παγκόσμια διάσκεψη κορυφής του OGP](http://ogpsummit.org/) στο Παρίσι, στο πλαίσιο της οποίας δημιουργήθηκε η "**Διακήρυξη του Παρισιού για το Open Government Partnership**" ([ελληνικά](https://opengov.ellak.gr/wp-content/uploads/sites/10/2016/12/ΔΙΑΚΗΡΥΞΗ-ΤΟΥ-ΠΑΡΙΣΙΟΥ-4η-Παγκόσμια-διάσκεψη-του-Open-Government-Partnership.pdf)  - [αγγλικά](http://www.opengovpartnership.org/sites/default/files/OGP-Summit_PARIS-DECLARATION_EN.pdf)) με τη [**δημιουργία 19 συλλογικών δράσεων**](https://paris-declaration.ogpsummit.org/) από τα μέλη του OGP.  Μια από τις συλλογικές δράσεις του OGP είναι και η [**Δημιουργία Πολιτικής Ανοιχτού Κώδικα**](https://paris-declaration.ogpsummit.org/topic/5820e48c2fd812b46ab9facc)  από τα μέλη του OGP.

Πιο συγκεκριμένα η δράση [**Πολιτικής Ανοιχτού Κώδικα αναφέρει:**](https://paris-declaration.ogpsummit.org/topic/5820e48c2fd812b46ab9facc)

**“*Το Λογισμικό Ανοιχτού κώδικα, συμβάλλει στην ενίσχυση της διαφάνειας και της συνεργασίας. Ο πηγαίος κώδικας βρίσκεται στο επίκεντρο της ψηφιακής και της τεχνολογικής καινοτομίας. Είναι το κύριο μέσο για την παροχή υψηλής ποιότητας ψηφιακών υπηρεσιών. Τα μέλη του OGP που συμμετέχουν σε αυτή την δράση, θα επιδιώξουν την προώθηση της διαφάνειας και της λογοδοσίας του ανοιχτού κώδικα και του πηγαίου κώδικα που αναπτύσσουν και χρησιμοποιούν, όπου αυτό είναι δυνατό και ενδεδειγμένο. Τα μέλη του OGP που συμμετέχουν σε αυτή τη δράση, θα επιδιώξουν να τη σχεδιάσουν και να την εφαρμόσουν χωρίς διακρίσεις, και να  εργαστούν για τη μεγιστοποίηση των οφελών κοινής χρήσης και επανάχρησης του κώδικα των εφαρμογών που χρησιμοποιείται από τις κυβερνήσεις”.***

Αυτή τη συλλογική δράση την έχουν υπογράψει μέχρι και σήμερα 19 μέλη του OGP, έχουν υπογράψει χώρες όπως η Γαλλία, η Μεγάλη Βρετανία, οι Ηνωμένες Πολιτείες Αμερικής, κλπ, ενώ από την Ελλάδα υπογράφηκε από την [**Περιφέρεια Δυτικής Μακεδονίας**](http://www.pdm.gov.gr/) και τον [**Οργανισμό Ανοιχτών Τεχνολογιών- ΕΕΛΛΑΚ.**](http://eellak.gr/)

**Η διευθύνουσα επιτροπή του OGP και η Μονάδα Υποστήριξης, ενθαρρύνει τις κυβερνήσεις και τις οργανώσεις της κοινωνίας των πολιτών να υπογράψουν τις 19 συλλογικές δράσεις που θα προωθήσουν την ατζέντα της ανοιχτής διακυβέρνησης στις χώρες τους και σε όλο τον κόσμο.**

Ο στόχος της διακήρυξης είναι να δείξει ότι οι κυβερνήσεις και οι οργανώσεις της κοινωνίας των πολιτών, **ενώνουν τις δυνάμεις τους για τη δημιουργία συγκεκριμένων τρόπων συνεργασίας για να προωθήσουν την ανοιχτή διακυβέρνηση**.

**Στο πλαίσιο του OGP έχει αναπτυχθεί η online πλατφόρμα ανοιχτού κώδικα, το** [**OGP Toolbox**,](https://ogptoolbox.org/) όπου παρουσιάζονται παραδείγματα χρήσης και διαθέσιμες λύσεις από μια ποικιλία εργαλείων όπως: ανοιχτές πύλες δεδομένων, πλατφόρμες δημόσιας διαβούλευσης, εργαλεία παρακολούθησης και συν-δημιουργίας νόμων, φόρουμ συζητήσεων, κοινωφελών λύσεων τεχνολογίας, online πλατφόρμες, κοκ. **Το OGP - Toolbox, αποσκοπεί στη διευκόλυνση της υλοποίησης των δεσμεύσεων που έχουν αναληφθεί από τις κυβερνήσεις στα εθνικά σχέδια δράσης και την ενθάρρυνση της συνεργασίας,  της ομαδικής μάθησης και της επαναχρησιμοποίησης πόρων μεταξύ των μελών του OGP.**

**Για τον Οργανισμό Ανοιχτών Τεχνολογιών - ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 30 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons (wiki.creativecommons.org/Greece), είναι ιδρυτικό μέλος του COMMUNIA (www.communia-association.org), είναι ο ελληνικό κόμβος για το Open Data Institute (opendatainstitute.org), και είναι μέλος του Open Budget Initiative (internationalbudget.org/what-we-do/major-ibp-initiatives/open-budget-initiative).

Επικοινωνία: Βιβή Πετσιώτη: 210 7474-271, info at ellak.gr